CELEX: 32013R0443
Language: hr
Date: 2013-05-07 00:00:00
Title: Provedbena uredba Komisije (EU) br. 443/2013 od 7. svibnja 2013. o razvrstavanju određene robe u kombiniranu nomenklaturu

02/Sv. 024
            
            
               HR
            
            
               Službeni list Europske unije
            
            
               139
            
         32013R0443
   
               L 130/17
            
            
               SLUŽBENI LIST EUROPSKE UNIJE
            
            
               07.05.2013.
            
         
      PROVEDBENA UREDBA KOMISIJE (EU) br. 443/2013
   od 7. svibnja 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe navedene u Prilogu ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na bilo koju drugu nomenklaturu koja se u cijelosti ili djelomično temelji na kombiniranoj nomenklaturi ili kojom se uvodi daljnja podjela iste te koja je uspostavljena posebnim propisima Unije radi primjene tarifnih ili drugih mjera koje se odnose na trgovinu robom.
            
         
               (3)
            
            
               U skladu s navedenim Općim pravilima, robu navedenu u stupcu 1 tablice iz Priloga na temelju obrazloženja iz stupca 3 navedene tablice treba razvrstati u odgovarajuće oznake KN navedene u stupcu 2.
            
         
               (4)
            
            
               Primjereno je da se sukladno članku 12. stavku 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik u razdoblju od tri mjeseca može nastaviti pozivati na obvezujuće tarifne informacije o razvrstavanju robe u kombiniranu nomenklaturu koje su izdala carinska tijela država članica, a koje nisu u skladu s ovom Uredbom.
            
         
               (5)
            
            
               Odbor za Carinski zakonik nije dostavio mišljenje u roku koji je odredio njegov predsjedavajući,
            
         DONIJELA JE OVU UREDBU:
   Članak 1.
   Roba opisana u stupcu 1 tablice iz Priloga razvrstava se u kombiniranu nomenklaturu pod oznaku KN navedenu u stupcu 2 tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se na temelju članka 12. stavka 6. Uredbe (EEZ) br. 2913/92 nastaviti koristiti u razdoblju od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 2013.
      
         
            Za Komisiju, u ime predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Obrazloženje
            
         
               (1)
            
            
               (2)
            
            
               (3)
            
         
               Proizvod predstavljen kao mali komadi u obliku luka, s okusom sira i sastavljen od kukuruzne krupice, biljnog ulja, sira u prahu (ekstrakt kvasca, bojila), mlijeka u prahu, soli, škroba i dekstroze.
               Proizvod je proizveden od sušenog, drobljenog kukuruza (kukuruzna kupica) koji je navlažen vodom (6 % do 9 %). Voda se dodaje kao procesni agens. Mješavina se šalje u stroj za ekstruziju pod visokim tlakom i toplinom. Kada se pasta ponovno izloži atmosferskom tlaku širi se.
               Proces ekstruzije odvija se na temperaturi od 150 °C. Nakon ekstruzije proizvod se suši i lagano prži na temperaturi od 120-130 °C u električnom sušilu. Potom se šalje u posebnu miješalicu u kojoj se prevlači mješavinom ulja i suhe robe.
               Proizvod je pripremljen u pakiranja za pojedinačnu prodaju neto mase 34 g do 450 g.
            
            
               1904 10 10
            
            
               Proizvod se razvrstava u skladu s Općim pravilima 1. i 6. za tumačenje kombinirane nomenklature i tekstom oznaka KN 1904, 1904 10 i 1904 10 10.
               Kako je proizvod dobiven od kukuruzne paste ekstrudirane pod talkom i grijanjem, smatra se da je dobiven bubrenjem. Zbog toga se smatra pripremljenom hranom dobivenom bubrenjem ili prženjem žitarica ili proizvoda od žitarica u smislu podbroja 1904 10 (vidjeti također Napomene s objašnjenjem HS-a uz tarifni broj 1904, (A)).
               Razvrstavanje pod tarifni broj 1905 isključeno je jer proizvod nije napravljeni ni od tijesta niti je dalje termički obrađen, (vidjeti također Napomene s objašnjenjem HS-a uz tarifni broj1904, (A), peti stavak).
               Stoga se proizvod razvrstava pod oznaku KN 1904 10 10.